Gunnar Bragi segir Samherjamálið „ æsifréttir “ og vill stöðva styrki til einkafjölmiðla Gunnar Bragi Sveinsson , þingmaður Miðflokksins , segist hugsa um börn starfsmanna Samherja vegna frétta um mútugreiðslur í Namibíu , sem hann viti ekki hvort séu sannar . Hann segir RÚV og Stundina oft hafa gert hlutina verri og vill stöðva opinbera styrki til einkafjölmiðla . Gunnar Bragi Sveinsson , þingmaður Miðflokksins , segir „ æsifréttir “ einkenna umfjöllun um Samherjamálið og að það þurfi að stöðva opinbera styrki til einkarekinna fjölmiðla . Í grein í Morgunblaðinu í dag segist hann hugsa til barna stjórnenda Samherja og starfsmanna . „ Ég hugsa til starfsmanna Samherja sem horfa nú á stríðsfyrirsagnir um fyrirtækið og stjórnendur þess , “ skrifar hann . „ Sérstakt samband virðist milli Ríkisútvarpsins og Stundarinnar enda er oft sagt að líkur sæki líkan heim . “ Þingmaðurinn segist ekki vita hvort eitthvað sé til í ásökununum á hendur Samherja og það verði dómstólar að leiða í ljós . „ Ríkisútvarpið og Stundin hafa áður sængað saman og þá matreitt málin eftir eigin höfði til þess eins að gera hlutina enn verri . Því er mikilvægt að bíða eftir heildarmyndinni áður en opinberar aftökur hefjast . Auðvitað vonar maður að það taki ekki of langan tíma að rannsaka málið og að starfsmenn Samherja haldi áfram stoltir að búa til gjaldeyri fyrir þjóðina , “ segir hann . Í umfjöllun Stundarinnar og Kveiks , sem unnin er í samstarfi við Wikileaks og Al Jazeera kemur er sýnt fram á víðtæk brot Samherja í Namibíu með mútustarfsemi . „ Þeir og aðrir sem að fyrirtækinu standa eða starfa hjá því eiga fjölskyldur , börn sem skilja ekki orðin sem notuð “ Gunnar Bragi segir suma fjölmiðla reyna að hneyksla með æsifréttastíl og ekki hugsa um annað en áhorfstölur og „ klikk “ á vefsíðum . „ Það er slæmt fyrir okkur öll þegar eitt af öflugustu fyrirtækjum landsins er sakað um vafasama viðskiptahætti , “ skrifar hann . „ Athygliskeppnin er eins og aurskriða sem engu eirir og síst sannleikanum sem kannski kemur í ljós seint og um síðir . Á þá ekki að upplýsa um það sem miður fer eða þegar líkur eru á einhverju broti ? Jú , svo sannarlega en hvernig það er gert skiptir máli . “ Endar Gunnar Bragi pistilinn á því að lýsa hugmyndum Miðflokksins um að stöðva fyrirhugaða styrki til reksturs einkarekinna fjölmiðla sem Lilja Alfreðsdóttir , mennta - og menningarmálaráðherra , hefur lagt til . Í frumvarpinu er lagt til að endurgreiddur verði ritstjórnarkostnaður einkafjölmiðla , en þó aldrei um meira en nemur 50 milljónum króna á ári . „ Miðflokkurinn lagði m.a fram tillögu um að hætt yrði við að ríkisvæða fjölmiðla á einkamarkaði en stjórnarflokkarnir leggja til að 400 milljónir króna renni til miðla á einkamarkaði , “ skrifar hann . „ Galin hugmynd þegar ríkið er nú þegar að setja 5 þúsund milljónir króna í ríkisrekinn fjölmiðil . Það að reyna að koma öllum fjölmiðlum á ríkisspenann minnir óþægilega á samfélög þar sem stjórnvöld reyna að stýra öllum fjölmiðlum . “ Namibískir sjómenn mótmæla og ákærðu verða áfram í gæsluvarðhaldi Sexmenningarnir sem ákærðir eru í Namibíu vegna upplýsinga úr Samherjaskjölunum verða í gæsluvarðhaldi fram í febrúar .